《示二子》
宋代·胡宏

此心妙无方，比道大无配。
妙处果在我，不用袭前辈。
得之眉睫间，直与天地对。
混然员且成，万古不破碎。

作者简介：（1106—1162）宋建宁崇安人，字仁仲，号五峰。胡安国子。幼师杨时、侯仲良，而卒传其父之学。优游衡山下二十余年，张栻师事之。高宗绍兴中，以荫补官，不调。秦桧死，被召，以疾辞。有《知言》、《皇王大纪》、《五峰集》。